Xitoy yangi temiryo‘l bo‘ylab Belarusga birinchi tovar poyezdini yubordi

Xitoy yangi temiryo‘l tarmog‘i orqali Belarusga birinchi tovar poyezdini yubordi. U XXR va Yevropa o‘rtasidagi muhim transport yo‘laklaridan biriga aylanishi lozim. Bu haqda South China Morning Post nashriga tayanib, “RIA Novosti” xabar bermoqda.

Nashrning ma’lum qilishicha, Shenchjen yaqinidagi Yantyan porti va Minskni tutashtiruvchi yo‘lning uzunligi 9,9 ming kilometrni tashkil etadi. Yangi temiryo‘l bo‘ylab sayohat ikki haftaga yaqin vaqtni oladi.
Birinchi poyezd 22-may, dushanba kuni Xitoy mahsulotlari: mobil telefonlardan tortib avtomobillar uchun butlovchi qismlar bo‘lgan 41 ta konteynerni Belarusga olib ketdi.